Jacob Kristensen Austbø

Jacob Kristensen Austbø (født 4. april 1856 i Rennesøy, død 25. oktober 1925 samme sted) var en norsk forretningsmann, gårdbruker og politiker for Venstre.

Etter en del skolegang, blant annet på amtsskole, dreiv Austbø i åra 1875–84 dels i innenriks sjøfart, dels med kjøp, salting og salg av sild. I 1885 tok han over gården Nordbø i Rennesøy. Han var sentral i Rennesøy Skillingsbank i flere tiår, dels som direksjonsformann, dels som kasserer. 

Austbø var ordfører i Rennesøy fra 1892 til 1913. I flere år var han også medlem av og formann i amtsskolestyret. I 1922 var han medlem av både en parlamentarisk skolekommisjon og av en departemental skysslovkomite.

Austbø representerte enmannskretsen Hesbø og Hafrsfjord i Stavanger amt på Stortinget i fire valgperioder, fra 1910 til 1921. Han blei igjen valgt for Rogaland fylke i perioden 1925–27. Han var vararepresentant 1922–24. I den første treårsperioden var han medlem av gasje- og pensjonskomiteen, deretter i landbrukskomiteen, og i den siste perioden var han nestformann i kirke- og skolekomiteen.

Stortingsrepresentant og lensmann Erik Austbø var bror hans.

Referanser

Eksterne lenker 
 

Stortingsrepresentanter fra Venstre
Stortingsrepresentanter for Rogaland
Stortingsrepresentanter for Stavanger amt
Stortingsrepresentanter 1910–1912
Stortingsrepresentanter 1913–1915
Stortingsrepresentanter 1916–1918
Stortingsrepresentanter 1919–1921
Stortingsrepresentanter 1925–1927
Ordførere i Rennesøy
Venstre-ordførere i Rogaland
Norske bønder
Personer fra Rennesøy kommune